rlitschk/wikidir huggingface dataset:
Biberischt, öuter Biberisch isch e Iiwohnergmein im Bezirk Wasseramt im Kanton Soledurn, Schwiiz. D Gmeind liit 447 Meter über em Meeresspiegel ar Ämme. Mit ere Flächi vo 12.4 km² isch Biberist die gröschti Gemeind im Bezirk Wasseramt. D Gmeindsflächi umfasst 38,2 % langwirtschaftlichi Flächi, 35,3 % Waud, 24,8 % Sidligsflächi u 1,7 % suschtigi Flächi. Nochbergmeine si Lohn-Ammannsegg, Lüsslige, Bäuch, Soledurn, Zuchu, Däredinge u Gerlafinge im Kanton Soledurn u Bätterchinge im Kanton Bärn. Biberischt isch zum erschte Mou gnennt worde im Johr 762 aus Biberussa (1300 ze beiden Biberschon). Quälle: Bundesamt für Statistik 2005 De Uusländeraateil isch 2010 bi 21,3 % gläge. 41,6 % vo dr Iiwooner si im Johr 2000 evangelisch-reformiert gsii, 32,3 % römisch-katholisch. Bi dr Nationalrootswaale 2011 hät s das Ergebnis gää: BDP 4,8 %, CVP 12,9 %, EDU 0,5 %, EVP 1,2 %, FDP 17,5 %. GLP 5,5 %, GP 7,9 %, SP 25,0 %, SVP 22,6 %, Suschtigi 2,2 %. Gmeindspresidäntin isch d Rita Mosimann (Stand 2012). D Arbetslosigkeit isch im Johr 2011 bi 3,8 % gläge. Bi dr Voukszellig 2000 hei vo dr 7603 Iiwohner 87,4 % Dütsch aus Hauptsproch aagää, 0,8 % Französisch, 3,6 % Italienisch u 8,2 % angeri Sproche. Dr hochalemannisch
Do Luftkurort Emlig ist a Katastralgmuond vo Doarobiro z Vorarlberg. As ist wio Lech, Warth odr Mittlbearg a Walsarörtle. S Emlig, mit ihra 111 Iiwohnar (Stand 2001), ist 1932 vo Doarobiro igmuodat woro. As litt uf 1075 m (Pfarrkiorcho). Vom Emlig us kama uf d Hohe Kugl, uf da Karra odr dor Rappalochschlucht is Güatle ussi wandra. Commons: Emlig – Sammlig vo Multimediadateie Site öber Emlig
f S 'Morgäbärghorn isch än Bärg am südlichä Ufer vom Thunärsee im Bärner Oberland und isch 2248,8 m höch. Uf dä Gipfel chund mer nur z'Fuäs. Für dä Ufstieg bruchts kei Bärgstiegerkenntnis, aber mer mues trittsichär si. Ufälaufä cha mer vo Leissigä us, vo Aeschi und vo Saxätä.
f S Herzogehorn isch mit 1415 m über NHN de zweithögschdi Berg im Schwarzwald (wemmer dr Seebuck zum Feldberg rechnet) un nur öbbe 4 km Luftlinie südlig vom Feldberg furt. Uff em Herzogehorn isch eins vo de alpine Leischdigszentre vom dütsche Schiverband. Mer cha dört obe herrlich Langlauf mache, s Loipenetz isch beschdens usbaut. Commons: Herzogenhorn – Sammlig vo Multimediadateie
Plüsch isch ä Schwizer-Musigband us em Bärner Oberland, wo Musig usschliesslich uf Schwizerdütsch singt. Äs isch ä tüpischi Boygrup und setzt sich zäme us de Musiker Roger (Roger Meier) Gitarre, Ritschi (Alexander Ritschard) Gsang, Simi (Simon Ryf) Bass, Hunzi (Andreas Hunziker) Keyboard und Bali (Alexander Balajew) Schlagzüg. Plüsch isch 1997 z Interlake als Schüelerbäänd gründet worde. 2002: Plüsch 2004: Sidefiin 2006: Früsch Gwäsche 2012: Eile mit Weile ( → Eile mit Weile) 2003: Live U Glücklech 2008: Live im Volkshuus 2002: Prix Walo als Newcomer 2002: Doppel-Platin för s Album Plüsch 2004: Drüüfach-Platin för Plüsch 2004: Zweifach-Platin för Sidefiin 2004: Prix Walo i de Sparte Rock 2006: Platin för Früsch Gwäsche 2012: Gold för Eile mit Weile Website vo Plüsch Prix Walo Spartensieger seit 1994 Archivlink (Memento vom 8. Juni 2008 im Internet Archive) Die Offizielle Schweizer Hitparade, Edelmetalle
Ruusmu esch e politischi Gmeind em Wahlchreis Sursee em Kanton Lozärn i de Schwiiz. Bekannt esch Rusmu ou as gröschti Buuregmeind vo de Schwiiz. De Chelepatron vo de grosse Barockchele esch de Moretz. Rusmu hed 7 Schuele ond no meh Kapelle. Ruusmu liid im obere Teil vom Rottau. Zue dr Gmeind ghöred ou na d Wiiler Merzenberg, Hunkelen, Ziswil, Holz, Grofenhusen, Buholz, Rüediswil, Sigigen ond Werthenstein-Unterdorf. Vo dr Gmeindsflechi send 72,7 % Landwirtschaftlechi Flechi, 20,9 % Waud, 6,2 % Sidligsflechi ond 0,2 % süschtigi Flechi. Nachbergmeinde vo Ruusmu send Budishouz, Mänznou, Mauters, Nottu, Nöiechöuch, Wärtischtei ond Wouhuuse. Ruusmu esch zom erschte Mau gnamsed worde im Jahr 1233 aus Ruswil. Quälle: Bundesamt für Statistik 2005 Dr Uusländeraateil esch 2014 bi 7 % gläge. 83,5 % vo dr Iiwooner send im Jahr 2000 römisch-katholisch gsii, 7,6 % evangelisch-reformiert. Bi dr Nationauraatswahle 2015 hät s das Ergebnis gää: BDP 0,9% , CVP 34,7% , FDP 14,0% , GLP 3,7% , GP 3,7% , SP 6,7% , SVP 30,5% , Süschtigi 5,8%. Dr Gmeindspräsident vo Ruusmu esch dr Leo Müller (Stand Februar 2016). D Arbetslosigkeit esch im Jahr 2011 bi 0,9 % gläge. Bi dr Volkszellig 2000 hend vo dr 6262 Iiwohner 95,8 %
Bim Chlooschter oder jünger au Chlooschtersch ischt ä politischi Gmäind zhinderscht im Brättig in dr Region Prättigau/Davos im Kanton Graubündä. Frakzionä (Ortstäil) var ättä 4423 Iwohner grossen Gmäind sind Aeuja, Klosters-Dorf, Klosters-Platz, Monbiel, Selfranga, Mezzaselva, Serneus und Saas im Prättigau. Dur ds Tal ab gäid d Landquart, va Süüdä chund dr Mönchalpbach uf Chlooschtersch, und var anderä Siitä dr Schlappinbach. Di verschidene Frakzionä vam Chlooschter sind alles Walsersidligä. Dr Namä gäid uf d Prämonstratenserpropstii an dr Chilchä St. Jakob zrugg. Vam Herbscht 2011 bis Endi 2012 sind Abklärigä gmachet chon für ä Fusion zwisched dn Gmäindä Chlooschtersch-Serneus, Chüblisch, Saas, Sant Antönjä und Luzein. Diä Abklärigä sind denn aber wider abgebrochen chon. Am 14. Juni 2015 häind di Stimmbirächtigtä va dn bäidn Gmäindä Saas und Chlooschtersch-Serneus änerä Iingmäindig va Saas in di Gmäind Chlooschtersch-Serneus uf dn 1. Januar 2016 zuegstimmd. Di Gmäind Chlooschtersch ischt mit dr Rhätische Bahn guet ärschlossä. En Bahnhof heds bim Dorf und bim Platz. Ä wiiteri Stazion gits bim Cavadürli, und z Selfranga ischt dr Autoverlad für dn Vereinatunnel, wa ä wintersicheri Verbindig in ds Unterengadin ärmöglicht. Sit dm 9. Dezember 2005 wird Chlooschtersch dür än Umfahrig vam Durchgangsverchehr entlaschtet. Das ischt än Täil var Hauptstraass 28,
Ättighüüsä isch e politischi Gmeind vum Kanton Uri in dr Schwyz. Ättighüüsä lit am linke Ufer vo de Rüüss, zwische Seedorf un Erschtfäld. D Gmaind gränzt au a Schattdorf, Birgle un Altdorf am rechte Rüüssufer. Epa d Helfti vom Gmaindsgebiet lit ännet em Surenepass und wird vom Stierebach durflosse, wo speter d Ängelbärger Aa drus wird und dur de Kanton Obwalde abfliesst. I das Gmaindsgebiet chunnt me nu z Fuess, wämmer nöd will en wiite Umwäg über Stans und Ängelbärg mache. Vo dr Gmeindsflächi sind 35,3 % landwirtschaftlichi Flächi, 17,5 % Wald, 1,7 % Sidligsflächi und 45,5 % suschtigi Flächi. Ättighüüsä isch zum erschte Mal gnamset worde im Jahr 1240 als Attingenhusen. Quälle: Bundesamt für Statistik 2005 Dr Üüsländeraateil isch 2010 bi 4,4 % gläge. 3,3 % vo dr Iiwooner sind evangelisch-reformiert, 93,1 % sind remisch-katholisch (Stand 2000). Bi dr Nationalraatswaale 2015 hät s das Ergebnis gää: SVP 42,3 %, CVP 35,4 %, GP 19,1 %, Suschtigi 3,2 %. Dr Gmeindspräsident vo Ättighüüsä isch dr Othmar Arnold (Stand 2016). D Arbetslosigkeit isch im Jaar 2011 bi 0,8 % gläge. Bi dr Volkszellig 2000 hend vo dr 1487 Iiwohner 96,6 % Diitsch als Hauptsprach aagää, 0,1 % Franzesisch, 0,4 % Italienisch
Sernöis ischt äs Buurädörfji im hindärä Prättigä. Äs hed ättä 500 Iiwoner, d Helfti drva buuret. Z Sernöis heds äs Schgiigäbiät mit huufä Schnee und Iisch im Winter. Sernöis liit uf dr linggä Siitä var Landquart, ächläi underhalb va Chlooschtersch, gägenüber va Mezzaselva, waa s än Bahnhof var Rhätische Bahn gid. Sit 1851 ischt Sernöis ä Frakzion var Gmäind Klosters. Commons: Serneus – Sammlig vo Multimediadateie Florian Hitz: Serneus. In: Historisches Lexikon vo dr Schwiiz. d Websiitä vr Frakzion
Verwesung (dr änglisch Originaltitel: The Calling of the Grave) isch en Thriller vom britischä Schriftsteller und Autor Simon Beckett. D‘Originalausgab isch 2010 beim Bantam Verlag in London erschine. Diä dütschi Usgab isch erstmals 2011 im Wunderlich-Verlag, Reinbek 2011 erschine. S‘Buäch fahd ah mit dä Ereigniss wo vor acht Jahr i Dartmoor passiert sind. David Hunter, ä forensischer Anthropologe, wird nach Dartmoor geruäfä, wil döt en wiiblichi Leiche, im Moor vergrabä, gefundä wird. Schnäll stellt sich uisä, dass diä Leiche eini vo drii jungä Frauä isch, wo vom Jerome Monk, änämä Vergewaltiger und Mörder, ermordet worde sind. Bi dr Leiche handelt es sich um d‘vermisst Tina Williams. Wo dr Ussäsiiter Jerome Monk bi mänä Uberfall auf es viertes Mäidli gefasst wird, gestaht er dä Mord a dä jungä Frauä, doch er hed niä dä Uifenthaltsort vo de Leiche priisgä. Jetz wo ei Leiche gfundeworde isch, vermutet d‘Polizii i dr unmittelbare Nöchi vo de erste Leiche au die zwei andere Leiche z‘finde. Mit Hilf vo dr Profilerin Sophie versuecht dr David und sin Fründ Detektive Terry Connors au die andere beide Mäidli, die Bennett-Zwillinge, z‘finde. Monk bietet sich a, bi dr Suechi z‘hälfe, wil er sich agäblich nümmä cha erinnere wo die
Dä Interclub isch die nationali Team Meisterschaft vom Schwizer Tennisverband und wird vo Swiss Tennis usgrichtet. Dä Interclub isch 1911 is Läbä gruefä worde. Sit 1911 wird jedes Jahr s'besti Tennis-Team vo de Schwiz gchrönt. D Zahl vo dä beteiligte Teams isch sit 1911 stark gwaggse. Damals sind nur nün Teams gstartet i dä ersti Interclub vo dä Schwiz. Hüt sind s ca. 4300 Mannschaftä, wo sich jedes Jahr wider für dä Interclub amäldid. Um am Interclub teilznä, isch än Interclublizentz nötig, wie au ä Mindestzahl vo Spiiler und Spiilerinnä i ämä Club, wo zu dem Team ghöret. Die Mindestzahl entspricht dä Zahl vo dä Einzel vo dä jeweilige Kategory, wo gspiilt werde. 1904 isch bereits zum erste mal än Wettkampf zwüsche mehrere Clubs ustreit worde, damals no undär äm Name «Coupe Sunlight». Erst 1911 isch dä ersty Interclub vo nün Teams ustreit wordä. Es händ im erste Interclub, wo no «Championnat Interclub» gnennt wordä isch, folgendy Teams mitgspiilt: Genf, Lausanne, Neuchâtel, Montreux, Bern, Basel, Züri, Schaffhuse und Ragaz. Damals sind pro Begägnig nur 2 Herreneinzel und eis Herredoppel ustreit wordä. Däbi isch d'Schwiiz i zwei Regione ufteilt worde. D Gränzä verlauft vom Südändi vom Puschlavertal uff Saignelégier, wobi Bern
D Universitet Bío-Bío (spanisch Universidad del Bío-Bío, churz UBB) isch e Universitet z Concepción, Chile. D UBB isch anne 1947 as Campus Concepción vu dr Universidad Técnica del Estado (UTE) grindet wore, wu alli tächnische Fakultete vum Land drunter zämmegfasst gsii sin. Anne 1980 isch dr Campus im Ramme vun ere landeswyte Universitetsreform zue dr Universitet Bío-Bío wore. In ihre hitige Form isch d Universitet anne 1988 entstande dur d Verainigung mit em Instituto Profesional de Chillán, wu us em 1966 grindete Campus Ñuble vu dr Universidad de Chile (UCh) fiirigangen isch. D Universitet het sechs Fakultete: Facultad de Arquitectura, Construcción y Diseño (Architektur, Böuinschenierwäse, Induschtridesign) Facultad de Ciencias (Naturwisseschafte) Facultad de Ciencias Empresariales (Wirtschaftswissenschaft) Facultad de Ciencias de la Salud y de los Alimentos (Medizin un Ernährigswisseaschafte) Facultad de Educación y Humanidades (Erziehig un Sozialwissschafte) Facultad de Ingeniería (Inschenierwisseschafte) Rektor: Dr. Héctor Gaete Feres Prorektor: Gloria Gómez Vera Akademische Vizerektor: Aldo Ballerini Arroyo Homepage vu dr Universitet (spanisch) -36.822222222222-73.013611111111Koordinate: 36° 49′ 20″ S, 73° 0′ 49″ W
Gallecherch isch en ehemoligi Iiwohnergmeind im Bezirk Brugg im Schwiizer Kanton Aargau, wo uf de 1. Jänner 2013 mit de Gmeinde Linn, Under- und Oberbözberg zu de Gmeind Bözberg fusioniirt het. S Dorf ligt vo Brugg us ännet em Bözbergpass im obere Fricktal, wo s geografisch derzu ghört, historisch aber nöd. De Gmeindsbann het e Flächi vo 137 Hektare gha, dodervo sind 26 Hektare Wald und 10 Hektare überbaut gsi. Di höchschti Stell isch uf 582 Meter, di tüfschti uf 490 Meter. Nochbargmeinde sind Underbözbrg im Nordoschte, Linn im Süde und Efige im Nordoschte gsi. S erschti Mol taucht Gallenkilch in ere Urkund us em Johr 1338 uf. Im Mittelalter het s Dorf zum Chloschter Säckinge ghört. Im Johr 1460 hei d Bärner em Chloschter d Herrschaftsrächt abkauft. D Bärner hei Gallecherch em Grichtsbezirk Tale vom Schänkebärg zugordnet. So hei si sich de Pass über de Bözbärg chönne sichere, wo in de Nöchi vo de Gränze zu Vorderöschtriich gläge-n-isch. D Reformation isch, wi überall z Bärn, im 1528i iigführt worde. Im März 1798 sin d Franzose in d Schwiiz iimarschiirt u-n-hei di Helvetisch Republik usgruefe. Gallecherch ghört sither zum Kanton Aargau. Commons: Gallecherch – Sammlig vo Multimediadateie Offizielli Website vo
Linn isch bis Endi 2012 en Iiwohnergmeind im Bezirk Brugg im Schwiizer Kanton Aargau gsi und vo de Iiwohner her zweitchlinscht vom Kanton. Uf de 1. Jänner 2013 isch Linn in de noi gründete Gmeind Bözberg ufgange. De Gmeindsbann het e Flächi vo 254 Hektare, dodervo sind 113 Hektare Wald und 12 Hektare überbaut. Di höchschti Stell isch uf 720 Meter, di tüfschti uf 472 Meter. S erschti Mol taucht Linne in ere Urkund us em Johr 1306 uf. Im Mittelalter isch Linn im Bsitz vo de Habsburger gsi und het zum Gricht Bözberg ghört. Derte hei d Habsburger di höchi Grichtsbarkeit gha. Ab em 1348 hei d Bsitzer vom Gricht immer mol wider gwächslet, wils verpfändet worde-n-isch. Ab em 1377 het s Dorf dann zu de Herrschaft Schänkebärg ghört. Im Johr 1460 hei d Bärner d Herrschaft Schänkebärg, eroberet. D Reformation isch, wi überall z Bärn, im 1528i iigführt worde. Linn het zum Grichtsbezirk Bözberg ghört und isch au bi de Teilig vom Bezirk im 1566i mit Bözberg zämme blibe. Im März 1798 sin d Franzose in d Schwiiz iimarschiirt u-n-hei di Helvetisch Republik usgruefe. Müendl ghört sither zum Kanton Aargau. Sit em 1. Januar 2013 ghört Linn zu
Dr Stefano Garzelli (* 16. Juli 1973 z Varese) isch en italiänische Velorennfahrer. Sini grösste Erfolg bis jetzt si d Gsamtsiig in dr Tour de Suisse 1998, im Giro d’Italia 2000 und bim Tirreno-Adriatico 2010 gsi. Dr Garzelli het as Hälfer für ä Marco Pantani aagfange. Wo dä bim Giro d’Italia 2000 Formbroblem gha het, het im Garzelli si Team Mercatone-Uno ihn unabhängig vom Pantani lo fahre. Z Prato Nevoso, wo s Ziil vo dr 18. Etappe gsi isch, isch er as Erste aachoo. Bim Bärgzitfahre vo Briancon über ä Col Du Montgenevre uf Sestriere in dr vorletschte Etappe, het er em Francesco Casagrande, wo bis denn Gsamterste gsi isch, über ä Minute abgnoh und s Rosa Liibli übercho. Das het er in dr Schlussetappe verdeidigt. 2002 isch er wäge Doping gsperrt worde, im Johr druf isch er bim Giro Zweite im Gsamtklassemänt worde. Er het denn no e baar Etappe bim Giro gwunne und im Merz 2010 dr Tirreno-Adriatico. 1997 Mercatone Uno 1998 - 1999 Mercatone Uno-Bianchi 2000 Mercatone Uno-Albacom 2001 - 2002 Mapei-Quick Step 2003 Vini Caldirola-Saunier Duval 2004 Vini Caldirola-Nobili Rubinetterie 2005 Liquigas-Bianchi 2006 Liquigas 2007 - 2009 Acqua & Sapone-Caffè Mokambo 2010 Acqua & Sapone-D'Angelo &
D'Tragik vo de Anti-Allmänd (Änglisch: tragedy of the anticommons) beschriibt s'Dilemma, wo drwäge e Resultat, wo gsellschaftlig erwünscht wär, ummöglig z erreichen isch wäge de grosse Zahl vo dene, wo Rächt an dr Allmänd bsitze. De änglisch Uusdruck vo däm Neologismus isch vom amerikanische Rächtsprofässer Michael Heller prägt worde. De Begriff lähnt sich an Uusdruck Tragik vo de Allmänd ah, wo s'Dilemma beschriibt, wänn's zwenig Rächtbsitzer hät. S'Konzept liferet en einheitliche Rahme für e Reihe vo Misserfölg i de Zämenarbet wie Patänthamstere, U-Boot-Patänt, Nagelhüüser und anderi meistens bürokratischi Problem. Sänig Aaglägeheite, wo s'System verseit, z'überwinde cha sehr schwierig sii, ja sogar i Gwalt uusarte. Es git aber verschideni Lösigsaasätz wie d'Enteignig, Friste bi Rächtsstriitigkeite und Patänt-Pools wie d'Chrüüzlizänzierig oder anderi Arte vo de Lizänzorganisierig. Im Artikel vom Heller us em 1998 Harvard Law Review hät er beschribe, wie's nach em Fall vom Kommunismus i de osteuropäische Stedt viil Strasseständ, gliichziitig aber au massehaft ungnutzti Läde gäh hät. Nach sinere Studie isch er zum Schluss cho, dass es a de grosse Mängi vo Departemänt und Private gläge isch, wo alli unterschidlichi Rächt bezüglich däne Läde gha händ. Es wär für en Unternehmer sehr schwierig, oder sogar unmöglich gsi, de Gebruuch vomene
D Allmänd isch e Rächtsform vo gmeinschaftligem Eigedum. As Begriff vo der tradizionelle landwirtschaftlige Ruumornig bezeichnet d Allmänd der Bode, wo ere Gmeinschaft oder ere Gnosseschaft als Ganzes ghört und nid öperem privat, wo also nid zur verdeilte und parzellierte landwirtschaftlige Nutzflechi ghört. As draditionelli Wirtschaftsform si Allmände hüte no im Alperuum, uf dr schwedische Insle Gotland, vereinzelt im Südschwarzwald (Hotzewald) und Südbayre, vor allem aber in de ländlige Gebiet in de Entwickligsländer verbreitet. Im allgemeine Sinn, wo über d Landwirtschaft uusegoht, wird dr Begriff in de Wirtschafts- und Sozialwüsseschafte und de Informationswüsseschafte verwändet, unter anderem bim Allmändguet, bi derrt Wüssensallmänd, der Dragik vo dr Allmänd und der Dragik vo dr Anti-Allmänd. Drbi wird hüfig die änglischi Entsprächig Commons brucht. E umfassendi wüsseschaftliche Analyse vo de verschiedene Nutzigsforme het d'amerikanischi Politikwüsseschaftleri Elinor Ostrom (1928-2012) botte, wo 2010 dodrfür de «Ökonomie-Nobelpris» übercho het. Als Biispiil chan i de Schwiiz verschiede gnutzte Grund, wie e öffentliche Spiilplatz im Eigetum vonere politische Gmeind, als Allmänd bezeichnet wärde. Martin Born: Geographie der ländlichen Siedlungen, 1977, ISBN 978-3-443-07104-2, S. 34. Elinor Ostrom: Die Verfassung der Allmende. Tübingen: Mohr Siebeck 1999
Dr Ian Fraser 'Lemmy' Kilmister (* 24. Dezämber 1945 z Burslem, emene Stadtteil vo Stoke-On-Trent z Staffordshire in Ängland; 24. Dezämber 2015 z Los Angeles) isch Frontmaa vo dr wohl lütischte Band uf de Wält gsi: Motörhead. Die Musiglegände isch dr Sohn vomne Fäldkapplan vodr Royal Air Force usem 2. Wältchrieg und enere Bibliothekarin. Scho churz nach sinere Geburt hedne si Vater verla und dr Lemmy isch vo zwei Fraue, sinerä Muätter und Grossmuätter, grosszoge worde. Id Grundschuel ischer z Madeley, idr Nöchi vo sinere Geburtsstadt. Ohni Schuelabschluss ischer mid 15ni vodr Schuel gfloge. Är seid, sini Chindheit sig schön gsi und im Summer heder alligs ufdr Fähri, idr Fabrik und idr Riitschuel gschaffed, wobi d Fabrik dr Horror gsi isch, wiener spöter gseid hed. Mit 16 heder siis Drheime verlaa und isch uf Manchester zoge. Ändi 1960 ischer uf London gange und hed sich mit Glägeheitsjobs über Wasser ghalte, unter anderem ischer Roadie vom Jimi Hendrix gsi. 1975 heder Motörhead gründet, woner bis hüt Bassist und Sänger isch. Sit 1990 läbter z Los Angeles inere Zweizimmer-Wohnig idr Nöchi vo sinere Stammkneipe, em Rainbow, woner bis hüt läbt. Dr Lemmy isch nie verhüratet gsi und hed zwei Söhn, de Sean
Dr Edgar Zeidler (* 1953 z'Colmer) ìsch a elsassischer Ditschlehrer, Sprochwìssaschàftler un Dìchter. Ar düet vìel màcha fer d elsassischa Sproch: ar ìsch dr Grìnder vu dr Schrìftàrt Orthal un dr Leiter vum Verein AGATE (Académie pour une Graphie Alsacienne Transfrontalière). Ar stàmmt üss Metzeràl, sina Mundart ìsch Colmerditsch, àwer mìt da Johra hàt'r àui àndra Vàriànta üssem Owerelsàss un zum Teil üssem Unterelsàss glehrt. Ar schribt àlso sina Gedìchta ìn verschiedena Mundàrta, hàuiptsachlig uf Colmerisch, àwer àui ìmmer uf Frànzeesch un Hochditsch, so kààt ma dia Text besser versteh un àui vergliicha. Université de Haute-Alsace (Owerelsàss-Universität). Ar hàt Hochditsch gstudiart. Dr Raymond Matzen, dr Jean-Jacques Brunner un dr Adrien Finck sìn unter ànderem sina Profasser gsìì. Licence, CAPES. Université de Strasbourg (Stroßburriar-Universität). Ànna 1982, "doctorat de 3ème cycle en linguistique et dialectologie allemandes" ìwer d Mundàrta vu Mìhlbàch un Metzeràl, Mention sehr güet. Ànna 2003 hàt'r mìt em Albert Hudlett, Leiter vum GERIPA (Groupe d'Etudes et de Recherches Interdisciplinaires sur le Plurilinguisme en Alsace et en Europe) ìn dr Owerelsàss-Universität, ìwer d "Charte de la graphie harmonisée des parlers alsaciens" gschàfft. A erschta Version vun'ra nèia elsassischa Schrìftàrt ìsch do drüss entstànda. Vu 2004 bis 2007 hàt'r mìt dr
Enterohämorrhagischi Escherichia coli (EHEC) si gwüssi Stämm vom Darmbakterium Escherichia coli (E. coli), wo Chrankheite uslöst. D Escherichia coli, wo nit pathogen si, si Deil von ere gsunde Darmflora. Wie dr Prefix vom Name Enterohämorrhagisch (Entero vo altgriechisch ἔντερον, enteron – Darm und Hämorrhagie für Bluetig) aadütet, cha die pathogeni Form bim Mensch gföhrligi, bluetigi Durchfallchrankheite (Enterohämorrhagische Colitis) uslöse. E. coli isch e witverbreitets, gramnegativs Stäblibakterium und Deil vo dr normale Darmflora vom gsunde Mensch. Es git aber e baar Stämm, wo mä serologisch unterscheidet und wo bim Mensch Darmchrankheite uslöse. Usser de EHEC, wo 1977 zum erste Mol beschriibe worde si, git s no anderi pathogeni E. coli: enteropathogeni E. coli (EPEC), enterotoxinbildendi E. coli (ETEC) und enteroinvasivi E. coli (EIEC), enteroaggregativi E. coli (EAEC) und diffus adherenti E. coli (DAEC). Die enterohämorrhagische E. coli-Bakterie (EHEC) hai mehreri Bsunderheite, wo ihri pathogeni Potenz versterke: Si chönne sich dur e speziells Hülleprotein (Adhäsin) an d Epithelzelle vo dr Darmwand aachläbe. Zweitens hai si dur e Phageinfektion e Gen für d Produktion vom ene Toxin, wo em neurotoxische und nekrotisierende Toxin vom Bakterium Shigella dysenteriae ähnlig isch, und als Shiga-like-Toxin II oder au Vero-Toxin bezeichnet wird (dr Name Vero-Toxin leitet sich
Dr Ratko Mladić [ˈmlaːditɕ] (Serbisch Ратко Младић, * 12. Merz 1942 z Božanovići, hüte Bosnie und Herzegowina) isch en ehemolige bosnisch-serbische General, wo vo 1992 bis 1996 Oberbefählshaber vo dr Armee vo dr bosnische Serberepublik (Republika Srpska) gsi isch, wo international nit anerkennt worden isch. As sonige wärde ihm e Hufe Chriegsverbräche und Verbräche gege d Menschlikeit während em Bosniechrieg zur Last gleit, drunder im Zsämmehang mit dr knapp vierjöhrige Belagerig vo Sarajevo und em Massaker vo Srebrenica im Juli 1995, wo bis zu 8.000 bosnischi Manne und Jugendligi ermordet worde si. Gegen e Mladić git s sit 1995 en Aachlag vom Internationale Stroofgrichtshof für s ehemolige Jugoslawie, won er zsämme mit em Radovan Karadžić am blante Völkermord an de bosnische Muslime beschuldigt wird. Er het sich fufzäh Johr lang vor de Behörde chönne verstecke, isch denn aber am 26. Mai 2011 z Serbie festgnoh und am 3. Juni 2011 vor Gricht gstellt worde. Am 22. November 2017 isch er wäge Völkermord und andere vo elf Aachlagpünkt für schuldig gsproche und zue läbeslanger Haft verurtäilt worde. Commons: Ratko Mladić – Sammlig vo Multimediadateie Aaklagschrift vom UN-Chriegsverbrechertribunal gege dr Mladić Prosecutor of the International Criminal Tribunal for the former Yugoslavia (Hrsg.):
Chriegsverbräche si Verstöss gege s Völkerrächt, wo währed eme Chrieg von ere Chriegsbardei begange wärde oder im ene änge Zsämmehang mit dr Chriegsfüehrig stöhn. Verbräche, wo nume vo dr Daatzit oder vom Daatort us mit Kampfhandlige in Beziehig stöhn, aber keini oder nume e schwachi ursächligi Verbindig mit em Chrieg hai, bezeichnet mä nit as Chriegsverbräche. Die völkerrächtligi Definition vo Chriegsverbräche und d Möglikeite, si z bestrofe, het sich im Lauf vo dr Zit gänderet. Hüte verstoht mä under Chriegsverbräche im Allgemeine Verstöss gege d Gämfer Konventione oder d Haager Landchriegordnig. As sonigi Verstöss gälte sit em Ändi vom Zweite Wältchrieg ufgrund vo neuere wältwite Überiikümft drzue zum Bischbil die ziilti Dödig vo Ziviliste, d Zerstörig vo Wasser- und Elektrizitätswärk, s Ushungere vo dr Zivilbevölkerig, d Behinderig vo humanitärer Hilf, Flechibombardemänt, Aagriff und Bombardierig vo unverteidigte Stedt, Wohnige oder Gebäud, dr Iisatz vo biologische oder chemische Waffe, s Döde vo Gfangene, s Verschiesse vo Geisle, s Usblündere vo bsetzte Gebiet, dr systematischi Raub vo Kulturgüeter und Völkermord oder anderi Massedödige (Demozid).